
Proiect de hotărâre 

· privind prelungirea termenului de valabilitate al Planului Urbanistic General și a Regulamentului Local de Urbanism al  UAT municipiul Marghita până la intrarea în vigoare a noului Plan Urbanistic General, dar nu mai târziu de 31 decembrie 2026
Analizând temeiurile juridice, respectiv:

a) art. 46 alin.(1³) din Legea nr. 350/2001 privind amenajarea teritoriului si  urbanismul

b) art.II din O.U.G. nr. 8/2012 modificat prin art. II din Legea nr. 303/2015, termenul de valabilitate a planurilor de urbanism generale elaborate şi aprobate până  în anul 2003 poate fi prelungit prin hotărâre a consiliului local/Consiliului General al Municipiului Bucureşti până la data aprobării, în condiţiile legii, a noii documentaţii de urbanism, dar nu mai târziu de 31 decembrie 2026, termen prorogat prin art. I alin.(1) din O.G. nr. 33/2023 în vigoare de la 27 august 2023
c) art.129 alin.1, alin.2lit.b), alin.4 lit.e) alin.14 si art. 136 alin. 8 din OUG nr. 57/2019 privind Codul administrativ, cu modificările şi completările ulterioare 
Ţinând cont de:

a)  referatul de aprobare nr. 13336 din 14.11.2023 emis de Primarul Municipiului Marghita
b)  raportul de specialitate nr. 13337 din 14.11.2023 întocmit de Arhitectul Sef al municipiului Marghita,

           Luând act de : faptul că termenul de valabilitate a Planului Urbanistic General  si a Regulamentului Local de Urbanism al Municipiului Marghita aprobat iniţial prin HCL nr. 37/2001, a fost prelungit succesiv prin HCL nr. 44/2017 si HCL nr. 24/28.02.2019 , prelungire care expiră la 31 decembrie 2023

·                necesitatea şi obiectivitatea prelungirii valabilităţii Planului Urbanistic General al Municipiului Marghita întrucât Contractul de prestări servicii cu nr. 3072 din 28.03.2022, pentru realizarea documentaţiilor se  află în desfășurare, având stadiul de predare de  88 % și AA nr. 1 din 13.12.2022;
         În temeiul prevederilor art.139 alin.(1) şi alin. (3) coroborat cu art. 196 alin.(1) lit.a) din Ordonanţa de Urgenţă a Guvernului nr. 57/2019 privind Codul administrativ,cu modificările şi completările ulterioare 

Primarul Municipiului Marghita propune următorul 

                                                     Proiect de hotărâre:

Art. 1 Se aprobă prelungirea termenului de valabilitate a Planului Urbanistic General al UAT Municipiul  Marghita și a Regulamentului Local de Urbanism al  UAT municipiul Marghita până la intrarea în vigoare a noului Plan Urbanistic General, dar nu mai târziu de 31 decembrie 2026. 
Art. 2 Cu ducerea la îndeplinire se încredinţează Primarul Municipiului Marghita şi Arhitectul Sef al Municipiului Marghita. 

Art. 3 Hotărârea se comunică cu : Primarul Municipiului Marghita, Instituţia Prefectului Judeţul Bihor, Arhitectul Sef al Municipiului Marghita, se afişează pe site-ul primăriei municipiului Marghita, secţiunea Monitorul Oficial Local. 
                 Iniţiator                                                             Vizat legalitate

                  Primar                                                              Secretar General 

